laion/Wikipedia-Exotic huggingface dataset:
দৈনিক গণকণ্ঠ

দৈনিক গণকণ্ঠ স্বাধীনতা-উত্তর বাংলাদেশে বাংলা ভাষায় প্রকাশিত একটি দৈনিক পত্রিকা। ১৯৭২ সালে ১০ই জানুয়ারী ঢাকা থেকে পত্রিকাটির প্রকাশনা শুরু হয়। এর প্রতিষ্ঠাতা সম্পাদক কবি আল মাহমুদ। এটি জনতা প্রিন্টিং এন্ড প্যাকেজেস লিঃ থেকে প্রকাশিত হতো। পত্রিকার প্রকাশক মনিরুল ইসলাম। এটির সম্পাদকীয় দপ্তর র‌্যাংকিন স্ট্রীটে অবস্থিত। ঢাকা বিশ্ববিদ্যালয়ের অধ্যাপক আফতাব আহমদ এই পত্রিকা প্রকাশে বিশেষ ভূমিকা রেখেছিলেন। তিনিই ছিলেন কার্যনির্বাহী সম্পাদক। পত্রিকাটির সরকারী-বিরোধী সাহসী অবস্থান সকলের দৃষ্টি কাড়ে। পরবর্তীতে পত্রিকাটি বৈজ্ঞানিক সমাজতন্ত্রের বিশ্বাসীদের মুখপত্র বিশেষ করে জাতীয় সমাজতান্ত্রিক দল-এর মুখপত্র হিসেবে বিবেচিত হয়। পত্রিকার সম্পাদক আল মাহমুদকে গ্রেপ্তার করা হয়। এর ফলে দেশব্যাপী তীব্র প্রতিক্রিয়া হয়। সরকার ১৩ই এপ্রিল ১৯৭৪ তারিখে পত্রিকাটি পুনঃপ্রকাশের সুযোগ প্রদান করে। দৈনিক গণকণ্ঠ পত্রিকা বন্ধের বিবরণ তৎকালীন প্রভাবশালী দৈনিক পত্রিকায় নিম্নরূপ প্রচারিত হয় এবং অচিরেই পত্রিকার সম্পাদক আল মাহমুদকে গ্রেপ্তার করা হয় এবং 'গত ১৭ই মার্চ রাত ৩ টার সময় তিন ট্রাকবোঝাই রক্ষীবাহিনী ও পুলিশ দৈনিক গণকণ্ঠ কার্যালয়ে প্রবেশ করে এবং সোমবার প্রকাশিতব্য শেষ ফর্মা (১ম ও ৮ম পাতার) মেশিন হইতে নামাইয়া ফর্মাটি ভাঙ্গিয়া ফেলে। তারা কার্যালয়ের প্রতিটি কক্ষের জিনিসপত্র তছনছ করে এবং কর্মরত-কর্মচারীদের ওপর নির্যাতন চালাইয়া ৭ জনকে গ্রেফতার করে। একই সময় বাসভবন হইতে গণকণ্ঠ সম্পাদক কবি আল মাহমুদকেও গ্রেফতার করা হয়। একই সময় ছাপাখানা হইতেও সোমবারের শেষ ফর্মার সিলোফিন পেপারসহ প্লেটটি আটক করে। সোমবারের পত্রিকা প্রকাশ কার্যত বন্ধ করিয়া দেওয়া হইয়াছে। সোমবার ও মঙ্গলবার সারাদিন ও রাত ধরিয়া পুলিশ ও রক্ষীবাহিনী কিছুক্ষণ পর পর গণকণ্ঠ কার্যালয়ে যাইয়া সেখানে কর্মরত সাংবাদিক ও কর্মচারীদের প্রাণনাশের হুমকি দেওয়া হইয়াছে। পত্রিকার বার্তা সম্পাদকসহ অন্য সাংবাদিকরা বাড়ি-ঘর ছাড়িয়া অন্যত্র রাত কাটাইতে বাধ্য হইতেছেন। রিপোর্টাররা সংবাদ সংগ্রহ করিতে যাইয়া হুমকির সম্মুখীন হইতেছেন। কারাগারে গণকণ্ঠ সম্পাদকের সহিত সাক্ষাতের চেষ্টা ব্যর্থ হইয়াছে। তাহাকে কেন্দ্রীয় কারাগারে সাধারণ কয়েদিদের সঙ্গে রাখা হইয়াছে বলিয়া খবর পাওয়া গিয়াছে। তাহা ছাড়া মফস্বল সংবাদদাতাসহ গণকণ্ঠ কার্যালয় থেকে গ্রেফতারকৃতদের কোনো সন্ধান পাওয়া যাইতেছে না। "সাংবাদিক আল মাহমুদ"। ২৯ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  দৈনিক ইত্তেফাক, ১ম পাতা, ২১ মার্চ, ১৯৭৪
আমেরিকান হেরিটেজ অভিধান

আমেরিকান হেরিটেজ অভিধান বা দ্য আমেরিকান হেরিটেজ ডিকশনারী অব দ্য ইংলিশ ল্যাংগুয়েজ (ইংরেজি: The American Heritage Dictionary of the English Language বা AHD) আমেরিকার বস্টন থেকে প্রকাশিত একটি মার্কিন অভিধান। হাফটন মিফলিন প্রকাশনী ১৯৬৯ সাল থেকে এই বিখ্যাত অভিধানটি প্রকাশ করে আসছে। Official website The American Heritage Dictionary Software Boston Globe review of the AHD 3rd edition (1992) iPhone App
মৌলভী আবদুল হক

একই নামের অন্যান্য ব্যক্তিবর্গের জন্য দেখুন আবদুল হক। মৌলভী আবদুল হক (উর্দু: مولوی عبد الحق‎‎) ছিলেন একজন পণ্ডিত এবং ভাষাতত্ত্ববিদ। তিনি​বাবা ই উর্দু (উর্দু: بابائے اردو‎‎) বা উর্দুর জনক নামেও পরিচিত ছিলেন। তিনি উর্দুকে পাকিস্তানের জাতীয় ভাষা হিসাবে নির্ধারণ করার পক্ষে ছিলেন। উর্দু সাহিত্যের বিকাশ এবং উন্নয়নের ক্ষেত্রে তার অবদানের জন্য তাকে আনুষ্ঠানিকভাবে উর্দুর জনক বা বাবা-ই-উর্দু বলা হয়। তার উল্লেখযোগ্য কাজগুলোর মধ্যে রয়েছে ইংরেজি-উর্দু অভিধান, চাদ হ্যাম আসার, মাক্তবাত, মুকাদ্দিমাত, তাওকিদা, কায়ই-ই-উর্দু, দেবাচা দাসতান রানি কিতকি ইত্যদি। আঞ্জুমান তারিকাহ্‌-ই-উর্দু পাকিস্তানের বুদ্ধিজীবীদের একটি অন্যতম গুরুত্বপূর্ণ সংস্থা। পাকিস্তানের বিভিন্ন বুদ্ধিজীবী, শিক্ষাবিদ এবং পন্ডিতরা এই প্রতিষ্ঠানের সাথে যুক্ত আছেন। পাকিস্তানের মুসলমানদের জন্য একটি অন্যন্য ভাষা উর্দুর প্রতিষ্ঠান এবং মুসলিম ঐতিহ্য ও নিদর্শনের উন্নয়নের লক্ষে কাজ করার জন্য এই প্রতিষ্ঠানের পক্ষ থেকে আবদুল হককে সম্মনিত করা হয়। উর্দু সাহিত্যতে তার বিশেষ অবদানের জন্য পাকিস্তান ডাকবিভাগ ১৬ আগস্ট ২০০৪ সালে একটি স্মারক ডাকটিকিট প্রকাশ করে। বাবা-ই-উর্দু বাবা-ই-উর্দু সড়ক "Baba-e-Urdu: Maulvi Abdul Haq"। ৮ মে ২০০৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  M Ayub Khan (1961). Speeches and Statements. Pakistan Publications.
জামাইস ভু

মনোবিজ্ঞানে, জামাইস ভু (/[অসমর্থিত ইনপুট: 'icon']ˈʒɑːmeɪ ˈvuː/; ফরাসি থেকে, অর্থ "কখনো দৃষ্টিগোচর হয়নি") হল একটি ঘটমান বিষয় যা অতি পরিচিত কিন্তু তবু মনে হয় খুব অচেনা ঘটনা। এটি প্রায়ই স্মৃতিলোপের সাথে সম্পকৃত। ভাষাগত দৃষ্টিকোণ থেকে এটি একটি ঘটমান বিষয়, যা একটি শব্দ নিয়মিত পুনরাবৃত্তির পরেও মনে হয়, শব্দের প্রকৃতির সাথে সম্পর্কিত অর্থ হারায়। ভাষার একটি একক হিসাবে একটা শব্দের তিনটি বৈশিষ্ট আছে: ইহার গঠন আছে, যা ধ্বনির গঠন বা লিখিত ভাষার ক্ষেত্রে, বর্ণ (অক্ষর) ইহার কাজ আছে, যা (অন্যান্য জিনিসের মধ্যে) মানে এটি একটি অর্থপূর্ণ বাক্য হিসেবে কাজ করে। ইহার অর্থ আছে, যা একটি প্রসঙ্গের মধ্যে চিন্তার একটি নির্দিষ্ট একক বোঝায়। যাইহোক, যখন একটি শব্দ বেশি পুনরাবৃত্তি হয়, এটি আসলে শুধুমাত্র গঠন যা অনুসৃত হয়। এখানে কোন বাক্য নেই, তাই শব্দের কাজ পরিত্যাগ হয়। এর অর্থ, কার্যকরীভাবে পরিত্যাগ হয়, কারণ কোন কনটেক্সট নেই। প্রায়ই একে দেজা ভু এর বিপরীত হিসেবে বর্ণনা করা হয়, জামাইস ভু একটি অদ্ভুদ আচরণ এবং পর্যবেক্ষকের অনুভূতি হয় যে এই অবস্থা সে প্রথম বারের মত দেখছে কিন্তু সে জানে যে সে এই অবস্থা একবার পাড় করেছে।
ভ্যাসকুলাইটিস

ভ্যাসকুলাইটিস (ইংরেজি: Vasculitis) মানবদেহের একজ প্রজাতির অসুখ যার মুখ্য অনুষঙ্গ হলো রক্তনালীসমূহের প্রদাহ। শরীরের রক্তবাহী নালি ধমনী, শিরা, উপশিরা, ক্যাপিলারি ইত্যাদিকে একযোগে ভ্যাসকুল্যার সিস্টেম হিসাবে চিকিৎসা শাস্ত্রে উল্লেখ করা হয়। উৎস এবং উপসর্গ ভেদে ভ্যাসকুলাইটিস নানা রকম হতে পারে। এটা কোনো সংক্রামক রোগ নয়। ভ্যাসকুলাইটিস কার্যত রক্তবাহী শিরা, উপশিরা, ক্যাপিলারি প্রভৃতির প্রদাহ। এর ফলে রক্তনালির গাত্রদেশ দুর্বল হয়ে পড়ে, এবং রক্ত চলাচলের পথ সংকীর্ণ হয়ে পড়ে এবং ফলস্বরূপ সন্নিহিত তন্তু ও কলাসমূহে রক্ত সঞ্চালন হ্রাস পায় এবং, ফলস্বরূপ, সংশ্লিষ্ট অঙ্গ-প্রত্যঙ্গসমূহ ক্ষতিগ্রস্ত হয়। তবে এটি যে কোন রক্তনালিকা বা অঙ্গ-প্রত্যঙ্গে সংঘটিত হতে পারে। এটি এক প্রকার অটোইমিউন রোগও বটে। অথ্যাৎ কোন কারণে দেহের রোগপ্রতিরোধী ব্যবস্থা হঠাৎ উদ্দীপ্ত হয়ে নিজ কোষ, তন্তু বা কলাকে বহিরস্থ আক্রমণকারী (বাইরাস বা ব্যাকটেরিয়া) ঠাওর করে এবং প্রতিরোধের জন্য অ্যান্টিবডি তৈরী করে রক্তে ছড়িয়ে দেয়। প্রায় ২০ প্রকার দৈহিক সমস্যা আছে যা ভ্যাসকুলাইটিস হিসাবে চিহ্নিত। অ্যানজাইটিস যার অর্থ শিরার প্রদাহ এবং আর্টেরাইটিস যার অর্থ ধমনীর প্রদাহ প্রকৃতপক্ষে ভ্যাসকুলাইটিসের সমার্থক। জন হপকিন্স ভ্যাসকুলাইটিস সেন্টার ভ্যাসকুলাইটিস ফাউণ্ডেশান– কানাডা ইয়োরোপিয়ন ভ্যাসকুলাইটিস স্টাডি গ্রুপ What is vasculitis ভ্যাসকুলাইটিস ফাউণ্ডেশান– কানাডা ভ্যাসকুলাইটসের প্রকারভেদ রোগ-ব্যাধি
বাদশা (১৯৯৯-এর চলচ্চিত্র)

বাদশা (হিন্দি: बादशाह) আব্বাস-মস্তান যুগল পরিচালিত ১৯৯৯ সালের একটি বলিউড চলচ্চিত্র। ছবিটিতে অভিনয় করেছেন শাহরুখ খান, টুইংকল খান্না, রাখী ও অমরেশ পুরী। ছবিটি বাণিজ্যিকভাবে সফল হয়। এবং শাহরুখ খান তার অভিনয়ের জন্য শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন। চলচ্চিত্রটির মূল গল্প মার্কিন চলচ্চিত্র নিক অফ টাইম থেকে ধার করা। তবে এটিতে অন্য সমসাময়িক চলচ্চিত্রেরও প্রভাব আছে যেমন মি নাইস গাইস, রাশ আওয়ার ও হু অ্যাম আই। শাহরুখ খান - রাজ/বাদশা টুইংকল খান্না - সীমা মালহোত্রা রাখী - গায়েত্রী বচ্চন জনী লিভার - রামলাল শশীকলা - বাদশা'র মা সচিন খেদেকার - তয়াগ্রাজ বচ্চন পঙ্কজ ধীর - খান্না দীপশিখা - রানী সারথ সাক্সেনা - মতি সৌরভ শুক্লা - সাক্সেনা প্রেম চোপড়া - সিবিআই প্রধান দীপক তিজোরী - দীপক মালহোত্রা অমরেশ পুরী - সুরজ সিংহ থাপার অভতার গিল - কে. ঝুনঝুনওয়ালা রাজ্জাক খান - মানিকচাঁদ বিজু খতে - বিজু অমৃত পাতেল - টম আঙ্কল দিনেশ হিঙ্গু ডা. রুস্তম দিনয়ার কনট্রাকটর - ক্যাসিনো ম্যানাজের আদি ইরানি - আদি চোপড়া মহাভির শাহ - একজন পুলিশ অফিসার নীরাজ ভরা - সিবিআই ডা. রুসি সুর্তি কিরণ জাভেরী - শীতল সুধীর - রকি হার্পাল - ভোলা চার্লি - উকি লাল অনিল নাগ্রাথ - চেটিয়া যোগী - একজন সিকিউরিটি গার্ড রবার্ট স্লাটার - ভৃত্য ১ প্রভীন ভৃত্য ২ পারভেজ - একজন পুলিশ অফিসার বেবি কারিশমা - সনু অনন্ত মহাদেভান - শেঠ. মহেন্দ্র চলচ্চিত্রটিতে ৬ টি গান রয়েছে যেগুলো অনু মালিক সুর করেছে। বেশিরভাগ গান গেয়েছে অভিজিৎ। এই চলচ্চিত্রের পর শাহরুখ খানের অন্য নাম হিসেবে বলিউডের বাদশাহ দেয়া হয়। "Baadshah Budget"। Box Office India। ২২ জুলাই ২০১৫। সংগ্রহের তারিখ ২২ জুলাই ২০১৫।  "Baadshah Box office"। Box Office India। ২২ জুলাই ২০১৫। সংগ্রহের তারিখ ২২ জুলাই ২০১৫।  "Getting emotional with SRK"। rediff.com। ২ নভেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Baadshah (Original Motion Picture Soundtrack)"। iTunes।  ইন্টারনেট মুভি ডেটাবেজে বাদশা (ইংরেজি)
শক্তি: দ্য পাওয়ার

শক্তি: দ্য পাওয়ার (হিন্দি: शक्ती, উর্দু: شکتی‎‎, ইংরেজি: Shakti - "Energy" or "Power") এটি ২০০২ সালের একটি বলিউড চলচ্চিত্র। ছবিটি পরিচালনা করেছেন কৃষ্ণা ভামসী। ছবিতে অভিনয় করেছেন করিশমা কাপুর, নানা পাটেকর, সঞ্জয় কাপুর, দীপ্তি নাভাল এবং একটি বিশেষ চরিত্রে উপস্থিত হয়েছেন শাহরুখ খান। এছাড়াও ঐশ্বর্যা রাই "ইসক কামিনা" গানে অতিথি শিল্পী হিসেবে উপস্থিত হয়েছেন। এই ছবিটি মূলত তেলুগু ভাষার চলচ্চিত্র "অন্তাহপুরাম" এর পুনর্নির্মাণ। ছবিটিতে প্রথমে শ্রীদেবীর অভিনয় করার কথা ছিল, কিন্তু তখন শ্রীদেবীর গর্ভে ছিল তার দ্বিতীয় সন্তান, ফলে তিনি তার স্থানে কারিশমা কাপুরকে অভিনয়ে পছন্দ করেন। কারিশমা কাপুর এবং নানা পাটেকর এর অভিনয় ছিল ভক্ত এবং সমালোচকদের কাছে প্রশংসিত এবং একটি পুরস্কার অনুষ্ঠানে তারা মনোনয়ন পেয়েছেন। শাহরুখ খান করিশমা কাপুর "www.tribuneindia.com/2002/20020920/cth2.htm#6"।  ইন্টারনেট মুভি ডেটাবেজে শক্তি: দ্য পাওয়ার (ইংরেজি)
সৈয়দা কানিজ ফাতেমা রোকসানা

সৈয়দা কানিজ ফাতেমা রোকসানা বাংলাদেশের সরকারি বিমান সংস্থা বিমান বাংলাদেশ এয়ারলাইন্স-এর প্রথম নারী বৈমানিক। তিনি ক্যাপ্টেন পদাধিকারী ছিলেন। ১৯৭৭ সালে তিনি বাণিজ্যিক বিমান পরিচালনার সনদ লাভ করেন। ১৯৮৪ সালের ৪ আগস্ট তিনি বন্দরনগরী চট্টগ্রাম থেকে ফকার এফ-২৭ বিমানে করে ঢাকা বিমানবন্দরে অবতরণের সময় বৃষ্টিবিঘ্নিত আবহাওয়ার দরুন বিমান দুর্ঘটনার শিকার হয়ে নিহত হন। একই বিমান দুর্ঘটনায় ৪৫ জন যাত্রীসহ ৪জন ক্রু সদস্য নিহত হন। নিহতদের মধ্যে একজন ব্রিটিশ নাগরিক, একজন জাপানী এবং ৩৩জন মধ্যপ্রাচ্য থেকে আগত বাংলাদেশী ছিলেন। চট্টগ্রাম থেকে ঢাকায় আগত অভ্যন্তরীণ এই ফ্লাইটটি অত্যধিক বৃষ্টিপাতের কারণে দুইবার অবতরণের চেষ্টা করেও রানওয়ে খুজে পেতে ব্যার্থ হয়, তৃতীয়বার অবতরণের চেষ্টার সময় বিমানটি রানওয়ে থেকে ৫০০ মিটার আগেই এক জলাভূমিতে পতিত হয়ে বিধ্বস্ত হয়। ১৯৮৪ বিমান বাংলাদেশ এয়ারলাইন্সের ফকার এফ২৭ দুর্ঘটনা Celebrating 100 Years of International Women's Day, ১ মার্চ ২০১০ তারিখে প্রকাশিত; সংগ্রহের তারিখ: জানুয়ারি ১, ২০১২ খ্রিস্টাব্দ। AROUND THE WORLD; 49 Die in Bangladesh As Plane Plunges
সুব্রত বড়ুয়া

সুব্রত বড়ুয়া (জন্ম: ১লা জানুয়ারি, ১৯৪৬) হলেন একজন বাংলাদেশী লেখক। তিনি বাংলা একাডেমির পরিচালক ছিলেন। ছোটগল্পে অবদানের জন্য তিনি ১৯৮৩ সালে বাংলা একাডেমি সাহিত্য পুরস্কার লাভ করেন। ভাষা ও সাহিত্যে তার অবদানের জন্য বাংলাদেশ সরকার তাকে ২০১৮ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। বড়ুয়া ১৯৪৬ সালের ১লা জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার ফটিকছড়ি উপজেলার ছিলোনীয়া গ্রামে জন্মগ্রহণ করেন। তার নিজ গ্রামের প্রাথমিক বিদ্যালয়ে তার শিক্ষাজীবন শুরু হয়। তিনি ১৯৬১ সালে চট্টগ্রামের মিউনিসিপ্যাল মডেল হাই স্কুল থেকে প্রবেশিকা পাস করেন এবং ১৯৬৩ সালে চট্টগ্রাম কলেজ থেকে বিজ্ঞান বিভাগে উচ্চ মাধ্যমিক পাস করেন। পরবর্তীতে তিনি ১৯৬৬ সালে চট্টগ্রাম কলেজ থেকে পদার্থবিজ্ঞানে স্নাতক সম্মান অর্জন করেন এবং ১৯৬৮ সালে ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি অর্জন করেন। কবিতা হলুদ বিকেলের গান (১৯৮৫) উপন্যাস গ্রহণের দিন (১৯৮৫) ধলপহর (২০০০) কিশোর উপন্যাস দিনগুলি হায় সোনার খাঁচায় (১৯৮৮) ছোটগল্প জোনাকি শহর (১৯৭০) কাচপোকা (১৯৭৫) অনধিকার (১৯৭৭) আত্মচরিত ও অন্যান্য গল্প (১৯৮৯) ভালোবাসা ভালোবাসা (১৯৮৯) তৃণা (১৯৯৩) প্রবন্ধ-গবেষণা দস্তয়েভস্কি (১৯৮৫) মোহাম্মদ আবদুল জব্বার: জীবন ও কর্ম (১৯৯৫) বিজ্ঞানচর্চা: প্রসঙ্গ ও অনুষঙ্গ (১৯৮৭) আমাদের এই বাংলাদেশ (১৯৯০) বাংলাদেশের ইতিহাস: প্রাচীন থেকে পলাশী (১৯৯৪) ইতিহাসের পলাশী (২০০৪); ইতিহাসে ; ইতিহাস বাংলাদেশ (২০০৫) জীবনী অশোক বড়ুয়া (১৯৯০) শহীদুল্লা কায়সার (১৯৮৮) বিজ্ঞান চাঁদে প্রথম মানুষ (১৯৬৯) বিদ্যুতের কাহিনী (১৯৮৪) বিজ্ঞানের ইতিকথা: সন্ধানী মানুষ (১৯৮৮) সৌরজগৎ (১৯৮৫) বিজ্ঞান ও মহাশূন্য (১৯৮৯) পরমাণু শক্তি (১৯৮৯) শিশু-কিশোর বিজ্ঞান সমগ্র (২০০১) গ্রিনিচ মানমন্দির (২০০২) অনুবাদ দি রাইট স্টাফ; কণা, কোয়ান্টাম ও তরঙ্গ (১৯৮৪) আমেরিকার ভৌগোলিক রূপরেখা (১৯৮৬) শঙ্খচিল (১৯৯৪) এমিল ও গোয়েন্দা বাহিনী (১৯৭২) নিশ্চয়তার সমীরণ (২০০৪) সরল পথে চলা (২০০৫) গণিতের রাজ্যে এলিস (২০০৫) সম্পাদনা অমর একুশে বক্তৃতা (যৌথ, ১৯৮৪) বাংলা একাডেমী ৪০ বছর পূর্তি স্মারকগ্রন্থ (যৌথ, ১৯৯৬) ছোটদের অভিধান ( যৌথ, ১৯৮৩) ভাষা সম্পাদক: বাংলা একাডেমী বিজ্ঞান বিশ্বকোষ (৩য় খ- ২০০১ ও ৪র্থ খ- ২০০২) অগ্রণী ব্যাংক শিশুসাহিত্য পুরস্কার (১৩৮৮, ১৩৯১, ১৩৯৪) ছোটগল্পে অবদানের জন্য বাংলা একাডেমি সাহিত্য পুরস্কার (১৯৮৩) চট্টগ্রাম বিজ্ঞান পরিষদ স্বর্ণ পদক (১৯৯৭) ভাষা ও সাহিত্যে অবদানের জন্য একুশে পদক (২০১৮) উইকিউক্তিতে সুব্রত বড়ুয়া সম্পর্কিত উক্তির সংকলন রয়েছে। "সুব্রত বড়ুয়া"। বিডিনিউজ টোয়েন্টিফোর ডটকম। সংগ্রহের তারিখ ৯ ফেব্রুয়ারি ২০১৮। [স্থায়ীভাবে অকার্যকর সংযোগ] "একুশে পদক পাচ্ছেন একুশ গুণী"। দৈনিক প্রথম আলো। ৮ ফেব্রুয়ারি ২০১৮। সংগ্রহের তারিখ ৯ ফেব্রুয়ারি ২০১৮।  "সুব্রত বড়ুয়া"। কথা প্রকাশ। সংগ্রহের তারিখ ৯ ফেব্রুয়ারি ২০১৮।  "একুশে পদক পাচ্ছেন ২১ জন"। দৈনিক ইত্তেফাক। ৮ ফেব্রুয়ারি ২০১৮। ৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।
আলেক্সেই‌ নিকলাইয়েভিচ তল্‌স্তোয়

আলেক্সেই‌ নিকলাইয়েভিচ তল্‌স্তোয় (১০ই জানুয়ারি, ১৮৮৩-২৩শে ফেব্রুয়ারি, ১৯৪৫) ছিলেন সোভিয়েত রুশ লেখক। "Aleksey Nikolayevich, Count Tolstoy | Soviet writer | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-০৯।
ফারিয়া লারা

ফারিয়া হোসেন লারা (ইংরেজি: Faria Hossain Lara) বাংলাদেশের একজন নারী প্রশিক্ষক বৈমানিক ছিলেন। তিনি ছিলেন বাংলাদেশের প্রথম নারী প্রশিক্ষক বৈমানিক। তিনি ১৯৯৮ সালের ২৭শে সেপ্টেম্বর প্রশিক্ষণ উড্ডয়নের সময় নিহত হন। এয়ার পারাবতের একটি বিমানে আগুন লেগে তার বিমান বিধ্বস্ত হয়। ঢাকার পোস্তগোলায় বিমানটি বিধ্বস্ত হলে তিনি নিহত হন। একই বিমান দুর্ঘটনাতে কো-পাইলট সৈয়দ রফিকুল ইসলাম নিহত হন। বিধ্বস্থ বিমানটি সেসনা-১৫০ প্রকৃতির ছিল। ফারিয়া লারা জন্ম ঢাকায় ১৯৭০ সালের ১৬ই এপ্রিল। তার মা কথাসাহিত্যিক সেলিনা হোসেন ও বাবা বাংলাদেশ বিমানের কর্মকর্তা আনোয়ার হোসেন খান। ফারিয়া লারা ১৯৯২ সালে ইংরেজি সাহিত্যে স্নাতক পাশ করেন।এর পরই তিনি বৈমানিক হওয়ার জন্য পাইলট প্রশিক্ষণে ভর্তি হন। ১৯৯৪ সালে লারা ইংরেজি সাহিত্যে এম এ পাশ করেন। ফারিয়া লারা ১৯৭৮ সালে কোরিয়ান চিলড্রেন সেন্টার পুরস্কার, ১৯৭৯ সালে ফিলিপস বাংলাদেশ পুরস্কার, ১৯৮০ সালে নিপ্পন টেলিভিশন নেটওর্য়াক আয়োজিত প্রতিযোগিতায় স্বর্ণপদক, ১৯৮৪ সালে ভারতের শঙ্কর আন্তজার্তিক পুরস্কার এবং বাংলাদেশ টেলিভিশন আয়োজিত জাতীয় পর্যায়ে ‘নতুন কুঁড়ি’ প্রতিযোগিতায় উপস্থিত বক্তৃতায় পুরস্কার অর্জন করেন। ১৫ই সেপ্টেম্বর ১৯৯৬ সালে লারা সিভিল এভিয়েশন অথরিটি অফ বাংলাদেশের কাছ থেকে প্রাইভেট পাইলটের লাইসেন্স অর্জন করেন। ১৯৯৮ সালের ১৯শে মার্চ লারা বাণিজ্যিক পাইলট লাইসেন্স লাভ করেন। এরপরই তিনি পাইলটদের প্রশিক্ষক হওয়ার প্রশিক্ষণ নেন। তিনি বাংলাদেশের প্রথম নারী পাইলট প্রশিক্ষক। পাইলট হতে ইচ্ছুক শিক্ষাথীদের ক্লাশ নেওয়ার পাশাপাশি উড্ডয়নের প্রশিক্ষণ নিতে শুরু করেন। পঞ্চাশ ঘণ্টার এই প্রশিক্ষণের শেষ দিনটি ২৭ সেপ্টেম্বর ১৯৯৮ সালে বিমান দুর্ঘটনার সম্মুখীন হন। বিমান দুর্ঘটনায় ১৯৯৮সালের ২৭শে সেপ্টেম্বর বরিশাল থেকে ঢাকায় ফেরার পর পোস্তগোলা এলাকায় সেসনা-১৫০ বিমানের কো পাইলট সহ তিনি নিহত হন। বিমান থেকে পাঠানো জরুরি বার্তাকে বলা হয় ‘মে ডে কল’। বিমানটি দুর্ঘটনায় পড়ার কিছুক্ষণ আগে লারা নিয়ন্ত্রণকক্ষকে মে ডে জানিয়েছিলেন। দেশে বিমান দুর্ঘটনা "সেলিনা হোসেনের বৃত্তান্ত"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১২।  "কথাসাহিত্যিক সেলিনা হোসেন"। ২৮ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১২।  সেলিনা হোসেন "লারাকে কি মনে পড়ে?"। ২৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৪।  কানিজ ফাতেমা রোকসানা: বাংলাদেশের প্রথম নারী বৈমানিক
পঞ্চগড়

পঞ্চগড় বাংলাদেশের সর্বউত্তরের একটি শহর। শহরটি উত্তরবঙ্গের রংপুর বিভাগে অবস্থিত পঞ্চগড় জেলার জেলা শহর। প্রশাসনিকভাবে শহরটি পঞ্চগড় জেলা এবং পঞ্চগড় সদর উপজেলার সদর দফতর। করতোয়া নদীর পাশে অবস্থিত এ শহরটি হিমালয় এতই কাছাকাছি অবস্থিত যে, মাঝেমাঝে এ শহরে দাঁড়িয়েই দেখা যায় হিমালয় পর্বত। শহরটির অবস্থানের অক্ষাংশ ও দ্রাঘিমাংশ হল ২৬°২০′০৮″ উত্তর ৮৮°৩৩′০৮″ পূর্ব﻿ / ﻿২৬.৩৩৫৫৫৬° উত্তর ৮৮.৫৫২৩২২° পূর্ব﻿ / 26.335556; 88.552322। সমুদ্রতল থেকে শহরটির গড় উচ্চতা ৪৭ মিটার। পঞ্চগড় ভূ-খন্ডের উপর দিয়ে প্রবাহিত হচ্ছে ২২ টি নদী। পঞ্চগড় শহরের উপর দিয়ে বা আশেপাশে দিয়ে বয়ে যাওয়া নদীগুলোর মধ্যে উল্লেখযোগ্য হল চাওয়াই, করতোয়া, তালমা ও কুরম নদী । করতোয়া নদীটি পঞ্চগড় শহরের পাশ দিয়ে প্রবাহিত, নদীটি ২০ কি.মি. দীর্ঘ। ১৯৮৫ সালে পঞ্চগড় পৌরসভা গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২২ বর্গ কি.মি. আয়তনের পঞ্চগড় শহরের পুরো এলাকাই পঞ্চগড় পৌরসভা দ্বারা শাসিত হয়। বাংলাদেশের আদমশুমারি ও গৃহগণনা-২০১১ অনুযায়ী পঞ্চগড় শহরের মোট জনসংখ্যা ৪৬,০৩৮ জন যার মধ্যে ২৩,৪৪৩ জন পুরুষ এবং ২২,৫৯৫ জন নারী। এ শহরের পুরুষ এবং নারী অনুপাত ১০৪:১০০। "নদ-নদী"। ২০১৯-১১-২৩ তারিখে মূল থেকে আর্কাইভ করা। সংগ্রহের তারিখ ২০১৯-১১-১৪।  "পৌরসভা সম্পর্কে"। ১৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-১৪।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২৬৯। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১১-১৪।
হবিগঞ্জ

হবিগঞ্জ বাংলাদেশের উত্তর-পূর্বাঞ্চলের সিলেট বিভাগের একটি শহর। প্রশাসনিকভাবে শহরটি হবিগঞ্জ জেলা এবং হবিগঞ্জ সদর উপজেলার সদর। এটি হবিগঞ্জ জেলার সবচেয়ে বড় এবং প্রধান শহর। খোয়াই নদীর পাড়ে হবিগঞ্জ শহর অবস্থিত। হবিগঞ্জ শহরের সবচেয়ে নিকটবর্তী আন্তর্জাতিক বিমানবন্দর হলো ওসমানী আন্তর্জাতিক বিমানবন্দর। বিভাগীয় শহর সিলেট থেকে হবিগঞ্জ শহরের দূরত্ব ৭৪কি.মি.। হবিগঞ্জ এর পূর্ব নাম ছিল হাবিবগঞ্জ।  হবিগঞ্জ শহরের মোট জনসংখ্যা প্রায় ২৩,৫৮,৮৮৬ জন। শহরটির অবস্থানের অক্ষাংশ ও দ্রাঘিমাংশ হল ২৪°২৩′০২″ উত্তর ৯১°২৫′০১″ পূর্ব﻿ / ﻿২৪.৩৮৪০০৫৫° উত্তর ৯১.৪১৬৮৯৭৪° পূর্ব﻿ / 24.3840055; 91.4168974। সমুদ্র সমতল থেকে শহরটির গড় উচ্চতা ১২.৯২ মিটার। ১৯৭২ সালে হবিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হবিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৭৩টি মহল্লায় বিভক্ত । ৯.০৫ বর্গ কি.মি. আয়তনের হবিগঞ্জ শহর এলাকাটি হবিগঞ্জ পৌরসভা দ্বারা পরিচালিত হয়। হবিগঞ্জ বাজার–শায়েস্তাগঞ্জ–বাল্লা রেলপথ উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়। শাহ এ এম এস কিবরিয়া মেজর আব্দুল ওয়াহেদ চৌধুরী -১ম ইস্ট বেঙ্গল রেজিমেন্টের অন্যতম প্রতিষ্ঠাতা আল্লামা তাফাজ্জুল হক হবিগঞ্জী র. -ইসলামি চিন্তাবিদ তারাকিশোর চৌধুরী (১৮৫৯ -১৯৩৫) - কলকাতা উচ্চ আদালত বিচারপতি ও বাংলার প্রথম এর্টনি জেনারেল ছিলেন। ঠাকুর দয়ানন্দ দেব- হিন্দু ধর্মের সাধক ও ধর্মগুরু ছিলেন। হবিগঞ্জ শহরের স্বাক্ষরতার হার হলো শতকরা ৬০ ভাগ। গুরুত্বপূর্ণ শিক্ষাপ্রতিষ্ঠানের তালিকা: হবিগঞ্জ কৃষি বিশ্ববিদ্যালয় শেখ হাসিনা মেডিকেল কলেজ, হবিগঞ্জ বৃন্দাবন সরকারি কলেজ হবিগঞ্জ সরকারি মহিলা কলেজ শচীনদ্র কলেজ আলেয়া জাহির কলেজ বঙ্গবীর ওসমানী উচ্চ বিদ্যালয় "হবিগঞ্জ পৌরসভার মেয়র"। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Distance from Habiganj to Khulna (Bangladesh)"। geodatos.net। ১৭ মে ২০২০ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।  "habiganj Latitude and Longitude"। ১৫ মে ২০২০ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।  "elevation for Habiganj, Bangladesh"। distancesto.com। ১৫ মে ২০২০ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।  "এক নজরে পৌরসভা"। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২০১৯-১১-০৪।  "হাজার কোটি টাকার সরকারি সম্পদ লুট"। mzamin.com। ৩১ অক্টোবর ২০১৯। সংগ্রহের তারিখ ২০২২-১০-২৫।
কানাহরি দত্ত

কানা হরিদত্ত (১২ - ১৩ শতক) ছিলেন মনসামঙ্গল কাব্যের আদি কবি। তার রচিত কোনো কাব্য এখন পর্যন্ত পাওয়া যায়নি। তার পরিচয় পাওয়া যায় কবি বিজয় গুপ্তের কাব্যে। বিজয় গুপ্ত তার বদনাম করার কারণে তার পরিচয় পাওয়া যায়। কানা হরিদত্তের জন্ম ময়মনসিংহ জেলার নান্দাইল উপজেলার সিংরৈল দত্তবাড়িতে। হরিদত্তের লেখা মনসামঙ্গলের নাম - ' পদ্মার সর্প সজ্জা ' । হরিদত্তের চরিত্রের মাঝে সাধারণ মানব চরিত্রের প্রভাব অত্যন্ত প্রকট ছিলো। আসাম থেকে বিহার পর্যন্ত সমগ্র ভূভাগে কবির কাব্যের প্রচলন ছিলো। তিনি চাঁদ সওদাগর ও বেহুলা-লখিন্দরকে কেন্দ্র করে দৈব লাঞ্ছিত হতভাগ্য মানুষের সংগ্রাম চেতনার এক অনন্য রূপকার। লোকায়ত সমাজের সামগ্রিক চেতনা কবি চৈতন্যে বিমূর্ত হওয়ার এরূপ প্রয়াস পরবর্তী অনেক কবিকেই প্রভাবিত করেছিলো। "মঙ্গল কাব্যের কয়েকজন বিখ্যাত কবি"। ৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১৯।  স্পেশাল বিসিএস পরীক্ষা প্রস্তুতি[স্থায়ীভাবে অকার্যকর সংযোগ] দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ১৯২।
ইন্দো-আর্য ভাষাসমূহের তালিকা

ইন্দো-আর্য ভাষার তালিকায় প্রায় ২১০টি ভাষা রয়েছে(এসএইএল থেকে প্রাপ্ত), এবং এশিয়ার একটি বড় অংশের মানুষ এই ভাষাগুলো ব্যবহার করে থাকে। এই ভাষাগুলো মূলত ইন্দো-ইরানীয় ভাষা পরিবারের সদস্য। নেপালী কুমাউনী গঢ্বালী ডোগরি পত্বালী অসমীয়া ভাষা বাংলা ভাষা Dhanwar Rai Tippera Kanjari Od Usui Vaagri Booli Darai Kumhali Chinali নুরিস্তানি ভাষাসমূহ Varieties of Hindi Proto-Indo-Iranian List of languages of India Ernst Kausen, 2006. Die Klassifikation der indogermanischen Sprachen (Microsoft Word, 133 KB) SIL Ethnologue, 2000. (online edition)
সম্মিলিত বিরোধী দল (কপ)

সম্মিলিত বিরোধী দল বা কপ (ইংরেজি: Combined Opposition Parties বা COP) ১৯৬৫ সালে অবিভক্ত পাকিস্তানে গঠিত একটি বিরোধীদলীয় রাজনৈতিক মোর্চ্চা; বাংলায় 'কপ'– নামে এই মোর্চ্চা দ্রুত জনপ্রিয়তা লাভ করে। ১৯৬৪ সালে পাকিস্তানের তৎকালীন প্রেসিডেন্ট জেনারেল আইয়ুব খান দেশে প্রেসিডেন্ট নির্বাচনের ঘোষণা দিলে দেশের রাজনীতিক দলগুলো জোট বেঁধে এই নির্বাচনে প্রতিদ্বন্দিতার সিদ্ধান্ত গ্রহণ করে। এই লক্ষ্য নিয়েই ২৬ জুলাই 'সম্মিলিত বিরোধী দল (কপ)' গঠিত হয়। ১৯৬৪ খ্রিষ্টাব্দে 'কপ' গঠিত হয় আইয়ুব-বিরোধী মুসলিম লীগ নেতা খাজা নাজিমুদ্দিনের নেতৃত্বে। 'কপ'-এর প্রধান রাজনৈতিক দলগুলো হলো: আওয়ামী লীগ, ন্যাশনাল আওয়ামী পার্টি, নেজামে ইসলাম ও জামায়াতে ইসলাম। সামরিক শাসক আইয়ুব খানকে ক্ষমতাচ্যূত করাই ছিল এই বিরোধীদদলীয় মোর্চ্চা গঠনের একমাত্র উদ্দেশ্য। করাচিতে অনুষ্ঠিত 'কপ'-এর কেন্দ্রীয় সভায় পাকিস্তানের মোহাম্মদ আলী জিন্নাহ্‌'র ভগ্নি মিস ফাতিমা জিন্নাহকে রাষ্ট্রপতি পদপ্রার্থী মনোনয়নের সিদ্ধান্ত গৃহীত হয়। মাওলানা ভাসানীর নেতৃত্বে খাজা নাজিমুদ্দিন ও শেখ মুজিবুর রহমান সহ একদল রাজনৈতিক নেতা ফাতেমা জিন্নাহ'র সঙ্গে দেখা করেন এবং দেশের বৃহত্তর স্বার্থে বিশেষ করে সামরিক শাসককে অপসারণের লক্ষ্যে পদে প্রতিদ্বান্দ্বিতা করার প্রস্তাব দেন। ফাতিমা জিন্নাহ এ প্রস্তাবে সম্মত হলেন। ফাতিমা জিন্নাহ কেবল মোহাম্মদ আলী জিন্নাহ্‌'র ভগ্নি ছিলেন তা নয়, ব্রিটিশ-বিরোধী আন্দোলনে তিনি তাৎপর্যময় ভূমিকা রেখেছিনে। এ জন্যে তাকে মাদার-ই-মিল্লাত নামে আখ্যায়িত করা হতো। অন্যদিকে কনভেনশন মুসলিম লীগ আইয়ুব খানকে প্রেসিডেন্ট পদপ্রার্থী হিসাবে মনোনয়ন প্রদান করে। ১৯৬৫'র মৌলিক গণতন্ত্র নির্বাচনের আগে এই মনোনয়ন ঘোষণা করা হয়। ১৯৬৫ খ্রিষ্টাব্দের ২ জানুয়ার তারিখে অনুষ্ঠিত নির্বাচনে ৮০ হাজার মৌলিক গণতন্ত্রী অংশ গ্রহণ করে। ফাতিমা জিন্নাহ'র মার্কা ছিল হারিকেন। তিনি পরাজিত হন। গোলপ ফুল মার্কা নিয়ে পাকিস্তনের প্রেসিডেন্ট হলেন আইয়ুব খান। এই নির্বাচনে সর্বমোট প্রেসিডেন্ট পদপ্রার্থী ছিল ৪ জন। পাকিস্তান ১৯৭১ সালে একটি জন যুদ্ধের ফলশ্রুতিতে বিভক্ত হয় ওবং এর পূবার্ঞ্চল বাংলাদেশ নামীয় স্বাধীন রাষ্ট্র হিসাবে পৃথিবীর মানচিত্রে আবির্ভূত হয়। ফাতিমা জিন্নাহ